open-index/open-wikipedia-markdown huggingface dataset:
יחסי גואטמלה–פרו

**יחסי גואטמלה–פרו** הם היחסים הבילטרליים וההיסטוריים בין **[[גואטמלה]]** ל**[[פרו]]**. שתי המדינות חברות באו"ם (וב-G77), הקהילה של אמריקה הלטינית והמדינות הקריביות, , , ארגון מדינות אמריקה, ארגון המדינות האיברו-אמריקניות ו.

## היסטוריה
שתי המדינות היו חלק מהאימפריה הספרדית וכוננו את יחסי החוץ ביניהן ב-1857.

שגריר גואטמלה בפרו חוסה מריה ארגוטה הוחזק כבן ערובה במהלך .

ב-6 בדצמבר 2011 חתמו שתי המדינות על הסכם סחר חופשי.

בשנת 2017 נשיאי שתי המדינות, פדרו פבלו קוצ'ינסקי וג'ימי מוראלס, נפגשו בפריז עם , נשיא הבנק הבין-אמריקאי לפיתוח.

## נציגויות דיפלומטיות

* לגואטמלה יש שגרירות בלימה.
* לפרו יש שגרירות בגואטמלה סיטי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אורוחו

**אוֹרוּחוֹ** (בספרדית: **Orujo)** הוא ברנדי פומאס (משקאות חריפים המתקבלים מזיקוק מארק, כלומר השאריות המוצקות שנותרו לאחר כבישת העינב) מצפון ספרד. זהו אלכוהול שקוף עם אחוז אלכוהול של מעל 50% בנפח. שמה בא מהביטוי "אגוארדיינטה של אורוחו" - aguardiente de orujo (כהל פומאס).

## מאפיינים
הוא פופולרי בצפון ספרד, במיוחד בגליסיה, אבל גם באסטוריס, קסטיליה ולאון וקנטבריה (בעיקר בעמק ליבאנה). הוא נקרא גם augardente או aguardiente ("מי אש"), ו-caña*.* אורוחו הפך למלאכת אמנות עבור כמה משפחות שאחרי שהכינו לעצמן יין זיקקו את הפומאס בזיקוק דודי קטן. סוגי אלכוהול מזוקק ואיכותי רבים הופיעו בעשרים השנים האחרונות, כולל כמה כינויי מקור (בספרדית DO). אלו מתקבלים מענבים איכותיים ומיוצרים על פי הסטנדרטים הגבוהים ביותר ומחליפים את המשקאות הביתיים המסורתיים, הקיימים כיום רק בכפרים קטנים.

## ייצור
המרכיב הבסיסי של אורוחו הוא שאריות ייצור היין. לאחר כתישת הענבים, ניתן להשתמש באורוחו או בשאריות הענבים להפקת הליקר בעל אותו השם. קליפות הענבים, הזרעים והגבעולים מותססים במכלים סגורים ולאחר מכן מזוקקים בדרך כלל בקומקומי נחושת גדולים שמחוממים על אש גלויה, בעוד שה-poteiro (מזקק האורוחו) משגיח על התזקיק שלו. תהליך הזיקוק במתקן שנקרא אלמביק אורך שש שעות או יותר. מכלי הנחושת ששימשו את אנשי גליסיה במשך מאות שנים נחשבים שהובאו לחצי האי האיברי על ידי הערבים, שלמעשה מעולם לא קרה.

האורוחו שמיוצר על ידי הזיקוק הוא משקה חריף חסר צבע, בעוד שהאורוחו envejecido או "אורוחו מיושן" הוא בצבע ענבר. הסוג המיושן עובר תסיסה ומזוקק באותו אופן, אך לאחר מכן יוצקים אותו לחביות עץ אלון להתיישן לפחות שנתיים.

## היסטוריה
שמאל|ממוזער|229x229 פיקסלים| כוס אורוחו דה היארבס
אורוחו מיוצר בצפון פורטוגל וספרד. המנזרים במחוז ליבאנה שבקנטבריה מזקקים אורוחו מאז ימי הביניים. בכל חודש נובמבר חוגגת העיירה פוטס את "פיאסטה דל אורוחו", כולל טעימות ותחרות שבה המשתתפים מזקקים אורוחו בפומבי עם תמונות סטילס משלהם, והשופטים מעניקים פרס למנת הטעימה הטובה ביותר. מאז המאה ה-16 אנשי גליסיה מכינים אורוחו בחוותיהם ומתגאים מאוד בליקר שלהם, כל משפחה שומרת בקפידה על המתכון הסודי שלה. עם זאת, ישנם כיום יותר מ-20 יצרנים מסחריים של אורוחו בתוך Denominación Específica Orujo de Galicia, שהוקמה ב-1989.

## הערות שוליים

קטגוריה:המטבח הספרדי
קטגוריה:משקאות מזוקקים
קטגוריה:משקאות אלכוהוליים
חיים שאבו

**חיים שאבו** (נולד ב-1 באפריל 1973) הוא כדורגלן עבר ומאמן כדורגל וכיום עוזר מאמן מכבי נתניה.

## קריירת משחק
שאבו התחיל את הקריירה שלו בהפועל רמת השרון. בקיץ  חתם במכבי פתח תקווה. ב-11 ביולי ערך את הופעת הבכורה שלו בקבוצה בניצחון 2-3 נגד באייר לברקוזן במסגרת גביע האינטרטוטו. ב-29 באפריל 1995 הבקיע את שער הבכורה שלו בקבוצה בניצחון 0–1 נגד מכבי הרצליה. שאבו שיחק בפתח תקווה 6 עונות.

בינואר  חתם במכבי הרצליה עד לסיום העונה. בסיום העונה חזר לרמת השרון במדיה שיחק שנתיים. בקיץ  חתם בהפועל הרצליה במדיה שיחק 6 עונות. שאבו היה שותף להישג השיא של בית"ר שמשון תל אביב בגביע המדינה בכדורגל 2007/2008 בו הגיעה לחצי גמר הגביע בו הפסידה להפועל תל אביב בדו-קרב פנדלים. בסיום העונה חזר לקדנציה שלישית ברמת השרון ובהמשך שיחק גם במכבי השקמה/רמת חן והפועל הוד השרון.

## קריירת אימון
עם פרישתו מונה למאמן קבוצת הנוער של הפועל רמת השרון. ב-22 בספטמבר 2013 מונה למאמן הקבוצה הבוגרת לאחר פיטוריו של רפי כהן אותה אימן חודש. עונה לאחר מכן מונה למאמן הקבוצה הבוגרת לאחר שירדה לליגה הלאומית. שנה לאחר מכן אימן את מכבי הרצליה עד למרץ של אותה שנה.

בקיץ  מונה למאמן הפועל כפר שלם מליגה א' דרום, אך ב-7 בנובמבר פוטר. כחודש וחצי לאחר מכן חזר לרמת השרון. ב-15 במרץ 2018 עזב את המועדון ועבר להפועל כפר סבא שאותה אימן כחודש בלבד.

בעונת 2019/2020 מונה לעוזרו של רוני לוי בצוות המקצועי של בית"ר ירושלים. ב-14 בדצמבר 2020 מונה למאמנה של הפועל פתח תקווה שאותה אימן כשלושה חודשים.

ב-19 ביולי 2021 מונה למאמן הפועל ראשון לציון שאותה אימן כארבעה חודשים. ב-11 במרץ 2022 חזר לרמת השרון כמנהל מקצועי.לאחר עונה סיים את תפקידו.
ב-19 בינואר 2026 מונה לעוזר מאמן מכבי נתניה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:רמת השרון: כדורגלנים
קטגוריה:כדורגלני הפועל רמת השרון
קטגוריה:כדורגלני מכבי פתח תקווה
קטגוריה:כדורגלני מכבי הרצליה
קטגוריה:כדורגלני הפועל הרצליה
קטגוריה:כדורגלני בית"ר שמשון תל אביב
קטגוריה:כדורגלני מכבי השקמה רמת חן
קטגוריה:כדורגלני הפועל הוד השרון
קטגוריה:מאמני כדורגל ישראלים
קטגוריה:מאמני הפועל רמת השרון
קטגוריה:מאמני מכבי הרצליה
קטגוריה:מאמני הפועל כפר שלם
קטגוריה:מאמני הפועל כפר סבא
קטגוריה:מאמני הפועל פתח תקווה
קטגוריה:מאמני הפועל ראשון לציון
קטגוריה:ישראלים שנולדו ב-1973
יחסי ונצואלה–לוב

**יחסי ונצואלה–לוב** הם היחסים הבילטרליים שבין **הרפובליקה הבוליברית של ונצואלה** לבין **מדינת לוב**.

## היסטוריה
ביקורו הראשון של נשיא ונצואלה בלוב היה ב-2001 כשהוגו צ'אווס ביקר במדינה אחרי שהוזמן על ידי מועמר קדאפי ב-1999. במהלך הביקור הקצר, השניים דנו במצב העולמי, בירידה במחירי הנפט וכן ברמות הייצור של אופ"ק. מנהיג האופוזיציה בוונצואלה באותה עת תקף את צ'אווס על כך שלא דיווח בזמן על ביקורו ללוב, ושהסתיר אותו כחלק מנסיעתו לאירופה ואפריקה. ב-2004 העניק קדאפי לצ'אווס בטריפולי את "פרס מועמר קדאפי לזכויות אדם". צ'אווס הגדיר את קדאפי כ"חבר ואח" וציין שהם "חולקים תפיסה סוציאלית זהה". בשנת 2006, במהלך ביקורו השלישי של צ'אווס במדינה, חתמו מנהיגי שתי המדינות על הסכם כללי לשיתוף פעולה כלכלי ותרבותי, ובמהלך הביקור קרא צ'אווס להקים ברית משותפת נגד ה"הגמוניה האמריקאית". השגריר לשעבר של ונצואלה ללוב אמר ב-2003 כי צ'אווס "איחד בין אסטרטגיה אנטי–אמריקאית ומדינות טרור", אחרי ביקורו בלוב. עם זאת, במקביל למיצובו של צ'אווס כמנהיג נגד ההובלה האמריקאית, קדאפי חתר לשפר את היחסים עם ארצות הברית.

## במהלך מלחמת האזרחים בלוב
אחרי פרוץ מלחמת האזרחים במדינה ב-2011, תמך צ'אווס בפומבי בקדאפי והציע לתווך בינו לבין האופוזיציה. אחרי הריגתו של קדאפי, הצהיר צ'אווס כי "נזכור את קדאפי כל חיינו כלוחם גדול, מהפכן וקדוש. הם התנקשו בו. זה זעם נוסף". במהלך המלחמה, גינה צ'אווס את המוסר הכפול של הקהילה הבינלאומית, התנגד להתערבות חיצונית במדינה וטען שאף אחד לא יכול לגנות את קדאפי על מעשיו. ראש הממשלה שלו, ניקולס מדורו, הביע ביקורת על היחס הבינלאומי ללוב, טען שהתקשורת "תמכה ביריביו של קדאפי" וכן ב"אינטרסים של המערב".

טרם נפילת קדאפי, צ'אווס הציע להקים נציבות בינלאומית כדי שתגבש פתרון בדרכי שלום לסכסוך המתמשך במדינה, ללא סילוקו.

## הערות שוליים

קטגוריה:ערכים ללא קטגוריות פיזיות - יחסי חוץ
שמורת הטבע טיגרובאיה בלקה

[שמאל|ממוזער|250px|בשמורה חורפות עד 5,000 או יותר [נטה אדומת-ראש|נטות אדומות-ראש]]

**שמורת הטבע טיגרובאיה בלקה** (בטג'יקית: **Мамнуъгоҳи давлатии табии Бешаи палангон**, תעתיק "בשאי פלאנגון"; ברוסית: **Тигровая балка**, מילולית "עמק הטיגריס") נמצאת בטג'יקיסטן קרוב לגבול אפגניסטן שם מתחברים הנהרות  ו ויוצרים את האמו דריה. השמורה משתרעת לאורך 40 קילומטרים מדרום-מערב לצפון-מזרח.

שמורת הטבע הוכרזה כאתר מורשת עולמית בשם "יערות הטוגאי של שמורת הטבע טיגרובאיה בלקה" ונוספה לרשימת אתרי המורשת העולמית של אונסק"ו בספטמבר 2023 במהלך המושב ה-45 של ועדת המורשת העולמית בריאד בערב הסעודית. בהסבר להחלטה נאמר:
:נכס זה ממוקם בין הנהרות ואחש ופאנג' בדרום-מערב טג'יקיסטן. השמורה כוללת מערכות אקולוגיות נרחבות של צמחית גדות המכונה טוגאי, מדבר קשקה-קום החולי, פסגת בוריטאו, כמו גם הרי הודג'ה-קזיון. הנכס מורכב מסדרה של טרסות של מישורי הצפה מכוסות בקרקעות סחף, הכוללות יערות הטוגאי שעל גדות הנהרות עם מגוון ביולוגי ספציפי מאוד בעמק. יערות הטוגאי בשמורה מייצגים את יער הטוגאי הגדול והשלם ביותר מסוג זה במרכז אסיה, וזהו המקום היחיד בעולם בו השתמר יער הטוגאי, המערכת האקולוגית של עצי צפצפת הפרת, במצבו המקורי על פני שטח נרחב כזה.

## תיאור
השמורה ששטחה 460 קילומטרים רבועים מתוארת על ידי הקרן העולמית לשימור חיות הבר כשמורת הטבע החשובה ביותר במרכז אסיה, בגלל גודלה והמגוון האקולוגי שבה. בנוסף, יש לה חשיבות גדולה עבור מערכות אקולוגיות של מינים נדירים של , או יער גדות.

המקומות הגבוהים ביותר מגיעים לכ-1,200 מטר מעל גובה פני הים. האקלים יבשתי וצחיח, בתי הגידול השונים של טיגרובאיה בלקה כוללים מדבריות למחצה, שטחי עשב דמויי סוואנה עם עצי פיסטוק וצמחיית טוגאי עם צפצפה,  ועשבים גבוהים.

## בעלי חיים
האזור היה אחד המעוזים האחרונים של הטיגריס הכספי, שעקבותיו נראו בשמורה בפעם האחרונה ב-1953. נכון להיום, טיגרובאיה בלקה היא עדיין משכן הטרף הראשי המקורי של הטיגריס,  נדיר. מינים גדולים נוספים של השמורה כוללים צבועים מפוספסים, תנים זהובים, חתולי ביצות, חזירי בר, צבי הזפק, דורבנים, נוטריות שהובאו מבחוץ, זאבים אפורים, שועלים אדומים ובגבעות גם כבש אוריאל.

### עופות
השמורה זוהתה על ידי BirdLife International כאזור ציפורים בעלי חשיבות (IBA) מכיוון שהיא תומכת במספרים משמעותיים של אוכלוסיות מיני עופות שונים, בין אם כישיבים, או כשוהים בחורף, רבייה או כנתיב נדידה. אלה כוללים נטה אדומת-ראש, קורמורן גמדי, בז ציידים, אגמייה מצויה, עגור אפור, מין היונה **', [[שעיר משורטט]], [[תחמס מצרי]], מין הנקר **', עורב חום-עורף, ירגזי מצוי, עפרוני מדבר, מדברון, שיחנית אסייתית, מין הדרור ** וסבכי מדבר.

## קישורים חיצוניים


* Nomination Text - UNESCO site
* Физико-географические особенности заповедника


## הערות שוליים

קטגוריה:טג'יקיסטן: גאוגרפיה
זיק נאז'י

**אזקיאל טובצ'וקו "זיק" נאז'י** (באנגלית: **Ezekiel Tobechukwu "Zeke" Nnaji**; נולד ב-9 בינואר 2001) הוא כדורסלן אמריקאי המשחק בעמדות הפאוור פורוורד והסנטר, בקבוצת דנוור נאגטס מליגת ה-NBA.

## קריירת מכללות
נאז'י נולד במיניאפוליס שבמינסוטה. בשנת 2019 החל ללמוד באוניברסיטת אריזונה, והצטרף לקבוצת הכדורסל שלה ביחד עם ניקו מאניון, ג'וש גרין וכריסטיאן קולוקו. בעונתו היחידה בליגת המכללות העמיד ממוצעים של 16.1 נקודות ו-8.6 ריבאונדים למשחק.

## קריירה מקצועית
נאז'י נבחר בבחירה ה-22 של דראפט ה-NBA 2020, על ידי דנוור נאגטס. ב-4 בדצמבר 2021 קלע שיא קריירה של 21 נקודות, במשחק מול ניו יורק ניקס. בעונת  זכה עם הנאגטס באליפות ה-NBA, לאחר שגברו בסדרת הגמר על מיאמי היט (4–1). לאורך כל פלייאוף 2023 שותף ב-12 דקות משחק בסך הכול.

באוקטובר 2023 חתם על הארכת חוזה בדנוור ל-4 עונות נוספות (החל מ-2024), בסך כ-32 מיליון דולר.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

קטגוריה:אמריקאים ילידי מינסוטה
קטגוריה:מיניאפוליס: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מינסוטה: כדורסלנים
קטגוריה:כדורסלני אוניברסיטת אריזונה
קטגוריה:כדורסלני דנוור נאגטס
קטגוריה:בחירות דראפט של דנוור נאגטס
קטגוריה:אמריקאים שנולדו ב-2001
הבחירות ללוק סבהה (2009)

**הבחירות ללוק סבהה** ב-2009 התקיימו בחמש פעימות מ-16 באפריל ועד ל-13 במאי, ונקבע בהם הרכבו של הלוק סבהה ה-15. הבחירות, בהם היו 716 מיליון בעלי זכות הצבעה, היו הבחירות הגדולות בעולם בעת עריכתן, והתמודדו בהם 8,070 מועמדים על 543 המושבים שבלוק סבהה.

בבחירות ניצחה קואליציית הברית הפרוגרסיבית הלאומית שבהובלת מפלגת הקונגרס הלאומי ההודי, שזכתה ב-322 מושבים.

## רקע
הבחירות ללוק סבהה נערכות אחת לחמש שנים, אלא אם כן הלוק סבהה מפוזר קודם לכן. הבחירות הקודמות לוק סבהה התקיימו במאי עד אפריל 2004, וכהונתה עמדה לתום ב-1 ביוני 2009. ההצבעה נוהלה על ידי ועדת הבחירות של הודו, ובעקבות היקפה הגדול נוהלה בחמישה פעימות.

לקראת הבחירות ב-2009 אומצה מפת מחוזות בחירה חדשה, שהתבססה על מפקד האוכלוסין שנערך ב-2001. גבולות 499 מתוך 543 מחוזות הבחירה שורטטו מחדש, כשהשינוי מקיף את כלל מדינות הודו פרט לארונאצ'ל פרדש, אסאם, ג'אמו וקשמיר, ג'הרקנד, מניפור ונאגאלנד, ואת שתי טריטוריות האיחוד דלהי ופודוצ'רי (דאמאן ודיו, דאדרה ונאגר האוולי וצ'אנדיגאר הן בעלות מחוז בחירה יחיד ולא נעשה בו שינוי).

מועמד הקונגרס בבחירות אלו היה מאנמוהאן סינג, ראש ממשלת הודו המכהן.

מפלגת העם ההודית והברית הדמוקרטית הלאומית, קואליציית המפלגות שבראשותה, הודיעו בספטמבר 2007 כי לאל קרישנה אדוואני יהיה מועמד המפלגה לראשות הממשלה בבחירות.

## תוצאות הבחירות

## לאחר הבחירות
מאנמוהאן סינג הושבע לראשות הממשלה בשנית ב-22 במאי 2009.

## קישורים חיצוניים

## הערות שוליים

2009
הודו
קטגוריה:2009 באסיה
קאחי אסתיאני

**קָאחִי אַסַתִּיאָנִי** (בגאורגית: **კახი** შალვას ძე **ასათიანი**; 1 בינואר 1947 – 20 בנובמבר 2002) היה כדורגלן גאורגי בתקופת ברית המועצות; הוא שיחק בעמדת קשר בקבוצת דינמו טביליסי ובנבחרת ברית המועצות.

## ביוגרפיה
קאחי אסתיאני גדל במחלקת הנוער של המועדון דינמו טביליסי. בגיל 18 עלה לקבוצת הבוגרים של המועדון, בה שיחק את כל שנות הקריירה שלו. בגיל 28 נאלץ לפרוש ממשחק פעיל בגלל פציעה.

בשנת 1968 זומן אסתיאני לנבחרת ברית המועצות. היה בסגל הנבחרת ליורו 1968, אך לא שותף באף אחד ממשחקי הנבחרת בטורניר. לעומת זאת, במונדיאל 1970 לקח חלק בכל ארבעת משחקי הנבחרת בטורניר, והבקיע במהלכו שער אחד (במשחק מול בלגיה).

לאחר הפרישה ממשחק פעיל עבד בצוות הניהול של דינמו טביליסי. בשנת 1987 אימן במשך כמה חודשים את הקבוצה. בהמשך עבד במשרד הספורט של גאורגיה. בתחילת שנות 2000 התמנה לסגן נשיא חברת תעופה גאורגית.

קאחי אסתיאני נרצח ביריות ליד ביתו בטביליסי ב־20 בנובמבר 2002, במה שנראה כחיסול פלילי. רצח שלו לא פוענח עד היום. נקבר בפנתאון סבורתלו.

## קישורים חיצוניים

* 

קטגוריה:כדורגלנים סובייטים
קטגוריה:קשרי כדורגל סובייטים
קטגוריה:טביליסי: כדורגלנים
קטגוריה:כדורגלני דינמו טביליסי
קטגוריה:מאמני כדורגל סובייטים
קטגוריה:מאמני דינמו טביליסי
קטגוריה:כדורגלני נבחרת ברית המועצות
קטגוריה:כדורגלני מונדיאל 1970
קטגוריה:כדורגלני יורו 1968
קטגוריה:סובייטים שנולדו ב-1947
קטגוריה:נפטרים ב-2002
יחסי ונצואלה–סורינאם

**יחסי ונצואלה–סורינאם** הם היחסים הדיפלומטיים בין **[[ונצואלה]]** ל**[[סורינאם]]** שכוננו בנובמבר 1975, זמן קצר לאחר שסורינאם קיבלה את עצמאותה. נכון ליוני 1978, אין חובת אשרה בין שתי המדינות.

## היסטוריה
מאז תקופת ממשלתו של דסי באוטרסה התקיימו יחסים ידידותיים בין שתי המדינות. הוגו צ'אווס בירך את באוטרסה לאחר שניצח בבחירות. צ'אווס ערך ביקור רשמי בסורינאם ב-26 בנובמבר 2010. באוטרסה ביקר בוונצואלה בדצמבר 2011. ב-2019 סורינאם הצביעה נגד החלטת ארגון מדינות אמריקה שלא להכיר במשטרו של ניקולאס מדורו. היחסים הקרובים בין המדינות נמשכים גם תחת שלטונו הנוכחי של צ'אן סנטוקי. במהלך ביקורו של מייק פומפאו בסורינאם בספטמבר 2020, אמר סנטוכי כי אי אפשר לדון על פעולות נגד ונצואלה, וכי המשבר הקיים בוונצואלה צריך להיפתר על ידי תושבי המדינה.

## סחר בין המדינות
הסחר בין שתי המדינות מוגבל. בשנת 2019 ייצאה סורינאם סחורות בשווי 1.95 מיליון דולר לוונצואלה, כאשר מוצר הייצוא העיקרי הוא אורז. ונצואלה ייצאה מוצרים בשווי 2.87 מיליון דולר כשהמוצר העיקרי הוא נפט.

## נציגויות דיפלומטיות
215px|ממוזער|שמאל|שגרירות ונצואלה בפרמריבו
* לוונצואלה יש שגרירות בפרמריבו.
* לסורינאם יש שגרירות בקראקס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בוורלי ביירון

**בוורלי ברטון ביירון** (באנגלית: **Beverly Barton Byron**; 27 ביולי 1932 – 9 בפברואר 2025) הייתה פוליטיקאית אמריקאית מהמפלגה הדמוקרטית, שכיהנה כחברת בית הנבחרים של ארצות הברית מטעם מחוז הקונגרס השישי של מרילנד בין השנים 1979–1993.

## ביוגרפיה
בוורלי ברטון בוצ'ר נולדה בבולטימור שבמרילנד לרות (לבית ברטון) ולהארי בוצ'ר, שהיה שדרן רדיו ב-CBS ושליש צבאי לגנרל דווייט אייזנהאואר במהלך מלחמת העולם השנייה. בילדותה התגוררה משפחתה במלון וורדמן פארק, והקשרים של אביה בוושינגטון הבירה אפשרו לה לפגוש ולהתיידד עם דמויות מובילות כמו נשיא ארצות הברית פרנקלין דלאנו רוזוולט והגברת הראשונה אלינור רוזוולט. היא גם הייתה מכרה אישית של דווייט ומיימי אייזנהאואר. העסקן הפוליטי ג'ורג' אדוארד אלן היה הסנדק שלה.

בשנת 1950 סיימה ביירון את לימודיה בבית הספר "הקתדרלה הלאומית" שבוושינגטון הבירה, וב-1962 השלימה את לימודיה הגבוהים במכללת הוּד שבפרדריק. בתום לימודיה הגבוהים השתלבה ביירון במוסדות ללא כוונות רווח ובגיוס כספים עבור המפלגה הדמוקרטית. בבחירות 1978 נבחרה לראשונה לבית הנבחרים של ארצות הברית אל מושבו הריק של בעלה המנוח גודלו ביירון, שמת מהתקף לב כחודש טרם הבחירות. היא נבחרה לאחר מכן לשש תקופות כהונה נוספות, וכיהנה עד לינואר 1992. היא הייתה חברה בוועדת הכוחות המזוינים של בית הנבחרים, בוועדה המיוחדת להזדקנות ובוועדה לענייני פנים.

במהלך כהונתה בקונגרס התמקדה ביירון בענייני צבא וביטחון לאומי. היא ישבה בראש הפאנל המיוחד של בית הנבחרים בנושא בקרת נשק בשנים 1983–1986, ותמכה במיזם לפיתוח טילי LGM-118 Peacekeeper . היא הייתה האישה הראשונה בהיסטוריה שטסה על סיפון לוקהיד SR-71 של חיל האוויר האמריקאי, עליו טסה כאישיות חשובה מאוד בנובמבר 1985. ביירון הייתה דמוקרטית שמרנית. היא התנגדה להפלות ותמכה במדיניות הפיסקלית של הנשיא הרפובליקני רונלד רייגן. ב-1987 התמנתה ליו"ר ועדת המשנה לענייני כוח אדם ופיצויים צבאיים לאחר שגברה בבחירות פנים-סיעתיות על הדמוקרטית הליברלית ובת חסותו של יו"ר ועדת הכוחות המזוינים לס אספין, פט שרודר  מקולורדו.

ביירון נודעה בשל עמדותיה השמרניות החריגות במפלגה הדמוקרטית, ובבחירות לנשיאות ב-1988 הצביעה למועמד הרפובליקני ג'ורג' הרברט ווקר בוש. עמדות אלה הניאו ממנה מצביעים ליברליים רבים במרילנד הדמוקרטית בין כה וכה, וכוחה הפוליטי נחלש במרוצת השנים.

בבחירות 1992 הפסידה ביירון בבחירות המקדימות של המפלגה הדמוקרטית למועמד ליברלי הרבה יותר, חבר בית הנבחרים המדינתי תומאס האטרי, שבבחירות הכלליות הפסיד למועמד הרפובליקני רוסקו ברטלט. לאחר שעזבה את הקונגרס מונתה בשנת 1995 בידי הנשיא ביל קלינטון לחברה במועצת המבקרים של האקדמיה הימית של ארצות הברית, והייתה חברה במועצת העוצרים של מכון פוטומק לחקר מדיניות.

היא התגוררה בפרדריק שבמרילנד, שם נפטרה ב-9 בפברואר 2025.

## קישורים חיצוניים

* 

## הערות שוליים

קטגוריה:אמריקאים ילידי מרילנד
קטגוריה:בולטימור: אישים
קטגוריה:בני זוג של פוליטיקאים אמריקאים
קטגוריה:חברות בית הנבחרים של ארצות הברית ממרילנד
קטגוריה:חברי בית הנבחרים של ארצות הברית ממרילנד
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאיות שנולדו ב-1932
קטגוריה:אמריקאים שנולדו ב-1932
קטגוריה:אמריקאיות שנפטרו ב-2025
קטגוריה:אמריקאים שנפטרו ב-2025
פיגוע הירי במוזיאון השואה בוושינגטון די. סי. (2009)

**פיגוע הירי במוזיאון השואה בוושינגטון די. סי.** היה פיגוע ירי ופשע שנאה על רקע אנטישמי, שהתרחש במוזיאון ארצות הברית לזכר השואה בוושינגטון די. סי. שבארצות הברית, בסביבות השעה 12:50 ב-10 ביוני 2009.

## רקע
מוזיאון ארצות הברית לזכר השואה היה בעבר יעד לטרור מצד אנשים הדוגלים בעליונות לבנה עוד מהקמתו ב-1993. בשנת 2002 סוכלה תוכנית של שני אנשים הדוגלים בעליונות לבנה אשר זממו לתקוף את המוזיאון באמצעות פצצת דשן.

## הפיגוע
בסביבות השעה 12:50 ב-10 ביוני 2009, ג'יימס וונקר פון ברון בן ה-88 נכנס למוזיאון ארצות הברית לזכר השואה בוושינגטון די. סי., עם רובה וירה למוות בשוטר שאיבטח את המוזיאון. שוטרים אחרים במוזיאון השיבו באש ופצעו את פון ברון אשר נתפס לאחר מכן.

פון ברון הואשם בבית המשפט הפדרלי ב-11 ביוני 2009 ברצח מדרגה ראשונה. ב-29 ביולי 2009 חבר מושבעים פדרלי הגיש נגד פון ברון כתב אישום שכלל שבעה סעיפים כללו שלושה אישומים בפשעי שנאה, וכן ארבעה אישומים שהפכו אותו כשיר לעונש מוות. בספטמבר 2009, שופט הורה שפון ברון יעבור הערכת כשירות כדי לקבוע אם יוכל לעמוד לדין או לא. ב-6 בינואר 2010 פון ברון מת מסיבות טבעיות בעת שהמתין למשפטו.

פון ברון דגל בעליונות לבנה, היה מכחיש השואה ונאו-נאצי. פון ברון הורשע בעבר בכניסה לבניין הפדרל ריזרב עם כלי נשק שונים במהלך שנת 1981 ובניסיון לבצע מעצר אזרחי לחברי מועצת הנגידים של הפדרל ריזרב.

## ראו גם
* טרור בארצות הברית

## הערות שוליים

קטגוריה:פשעי שנאה בארצות הברית
קטגוריה:2009 בארצות הברית
קטגוריה:וושינגטון די. סי.: פיגועי טרור
קטגוריה:פעולות טרור ב-2009
קטגוריה:פיגועים נגד יהודים בארצות הברית
עז תלם

**עֹז תלם** (נולד ב-18 בנובמבר 1986) הוא בלוגר אוכל ומדריך בישול ישראלי. הבעלים של הבלוג "The Kitchen Coach".

## קורות חייו
תלם השתתף בעונה הראשונה של תוכנית המציאות היפה והחנון ממנה הודח ראשון.
למד לימודי בישול בסיסי ועבד כטבח במשך 3 שנים במסעדות "מסה" של אביב משה, "שגב" של משה שגב ו"כתית" של מאיר אדוני.

את כתבות האוכל הראשונות כתב למגזין הסטודנטים של המרכז הבינתחומי בשנת 2008. בשנת 2011 עבד כעורך תוכן שיווקי ב־Nana10.

פרסם טור אוכל קבוע במשך שנה וחצי, מינואר 2014 בשם "מאמן המטבח" באתר וואלה.
בסיום שנה זו, הקים את בלוג האוכל שלו "The Kitchen Coach" בו הוא מציג מתכונים פרי עטו הכוללים הסבר נרחב על המרכיבים ושיטות הבישול תוך מחקר שמבצע תלם לפני כתיבת כל מתכון. בין השאר מוצגים היסטוריית המנה והרקע התרבותי שלה והצעות להתאמות המנה להעדפות קולינריות שונות (טבעונות, צמחונות, ללא גלוטן).

בשנת 2017 יצא לאור בהוצאה עצמית ספר הבישול הראשון שלו "ספר הכרובית" שהודפס בשלוש שפות: עברית, אנגלית וספרדית.

היה אחד ממגישי ערוץ האוכל.

## חיים אישיים
תלם נשוי לעדי, בעלת תואר שני באגרונומיה ומדריכת שיטת מונטסורי. הם גרים עם שני בניהם בכפר סבא.
בעל תואר שני במנהל עסקים מהבינתחומי הרצליה.

## קישורים חיצוניים
* 

* 
*

## הערות שוליים

קטגוריה:מחברי ספרי בישול ישראלים
קטגוריה:שפים ישראלים
קטגוריה:בוגרי המרכז הבינתחומי הרצליה
קטגוריה:כפר סבא: אישים
קטגוריה:בלוגרי אוכל ישראלים
קטגוריה:משתתפים בתוכניות מציאות ישראליות
קטגוריה:ישראלים שנולדו ב-1986
זורקו צ'נאדי

**זורקו צ'נאדי** (בסרבית: **Зорко Чанади**; 25 ביולי 1925 – 24 באוגוסט 2003) היה גנרל יוגוסלבי אשר כיהן כראש המטה הכללי היוגוסלבי בין השנים 1985–1987.

## ביוגרפיה
צ'נאדי נולד ב-25 ביולי 1925 בעיר אורחוביצה. לאחר שסיים את לימודיו היסודיים, הוא החל לעבוד כעוזר מכירות. ב-1943 הוא הצטרף למפלגה הקומוניסטית של יוגוסלביה והתגייס לפרטיזנים של טיטו. הוא לחם עם הפרטיזנים עד סוף המלחמה, ושימש כמפקד פלוגה וכקומיסר פוליטי. לאחר המלחמה למד בבית ספר לקצינים עד 1948. בין 1950–1953 הוא למד באקדמיה הצבאית היוגוסלבית בבלגרד. בין 1974–1978 הוא שימש כסגן מפקד הארמייה ה-1, בין השנים 1980–1985 הוא שימש כמפקד הארמייה ה-5.

ב-1 בספטמבר 1985 הוא מונה לראש המטה הכללי היוגוסלבי. הוא סיים את תפקידו ב-15 בספטמבר 1987 ופרש מהצבא. הוא נפטר בבלגרד ב-24 באוגוסט 2003.

## לקריאה נוספת
* Vojni leksikon. „Vojnoizdavački zavod“ Beograd, 1981. godina.
Ivetić, Velimir (2000). Načelnici generalštaba 1876—2000.* Beograd: Novinsko-informativni centar VOJSКA.

קטגוריה:גנרלים בצבא יוגוסלביה
קטגוריה:פרטיזנים יוגוסלבים
קטגוריה:ילידי 1925
קטגוריה:נפטרים ב-2003
רנסהופן (בראונאו)

**רנסהופן** (בגרמנית: **Ranshofen**) היא שכונה בבראונאו אם אין. היא הרובע הרביעי המאוכלס ביותר של בראונאו. היא אחת משלוש קהילות מקומיות (Katastralgemeinde) בבראונאו.

ברנסהופן שוכן רובע שויהוב (Scheuhub) ובו 390 תושבים, והוא מסומן בשלטי עיירה כקהילה נפרדת.

## היסטוריה
ימין|ממוזער|מנזר רנסהופן
רנסהופן מוזכר לראשונה במסמך בשנת 788 כ"פלטין דוכסי". במסמכים מהמאה ה-10 מוזכרות הכנסייה והאחוזה רנסהופן.  בתחילת המאה ה-11, הקיסר היינריך השני ואשתו קוניגונדה מלוקסמבורג הקימו את הקהילה של רנסהופן.

רנסהופן שולבה בבראונאו אם אין ב-1938.

ב-1944/45 נבנה ברנסהופן מחנה עקורים עשוי צריפים, לאלפי פליטי מלחמה ממלחמת העולם השנייה ממזרח אירופה והבלקן.

## אוכלוסייה
ברנסהופן יש 2,356 תושבים נכון לינואר 2023. יותר מ-4,000 איש חיים באזור עיריית רנסהופן רבתי, בעיירות שסביבה (Aching, Au, Blankenbach, Gasteig Himmellindach, Lach, Lindach, Maierhof, Oberrothenbuch, Osternberg, Roith, Scheuhub, Tal, Unterrothenbuch).

## אתרים
* מנזר רנסהופן
* כנסיית הקהילה הקתולית בראונאו-רנסהופן

## עסקים
אזור התעשייה רנסהופן נחשב למיקום העסקי החשוב ביותר בבראונאו אם אין. לחברות הבאות, בין היתר, יש סניפים שם:
* Austria Metall AG (AMAG)
* Audio Mobil GmbH
* AMST System Technology GmbH
* בורבט אוסטריה
* Doppler, E. Doppler &amp;amp; Co. GmbH
* אלומיניום מנזיקן יורומוטיב
* Hammerer Aluminium Industries GmbH

## קישורים חיצוניים

* ההיסטוריה של אוסטריה עילית, באתר מוזיאון וירטואלי של אוסטריה עילית

## הערות שוליים

קטגוריה:אוסטריה: יישובים
לינץ-בינדרמיכל

ממוזער| כנסיית סנט מיכאל, לינץ-בינדרמיכל
**לינץ-בינדרמיכל** (בגרמנית: **Linz-Bindermichl**) הוא פרבר של העיר לינץ באוסטריה עילית, שהיה אתר של מחנה לעקורים יהודים באזור הכיבוש האמריקאי לאחר מלחמת העולם השנייה. את מחנה העקורים ניהל הג'וינט בשיתוף עם ועדה מקומית יהודית. 

## קישורים חיצוניים

* תמונות היסטוריות של לינץ (גרמנית)
* מדריך שמע גרמני לטיול בבינדרמיכל
* תמונה ממחנה לינץ-בינדרמיכל באתר בית לוחמי הגטאות

## הערות שוליים

קטגוריה:לינץ
קטגוריה:מחנות עקורים
קטגוריה:שואת יהודי אוסטריה
יחסי סנגל – ערב הסעודית

**יחסי סנגל–ערב הסעודית** הם היחסים הבילטרליים וההיסטוריים בין **[[סנגל]]** ל**[[ערב הסעודית]]**.

## היסטוריה
### מלחמת האזרחים בתימן
מאז פרוץ מלחמת האזרחים בתימן, סנגל הייתה חלק מהקואליציה בראשות ערב הסעודית נגד החות'ים, ארגון טרור שיעי-זיידי הפועל בתימן. סנגל הבטיחה לשלוח למעלה מ-2,100 חיילים שיצטרפו לקואליציה. עם זאת, הבטחה זו מעולם לא קוימה.

### המשבר הדיפלומטי הקטרי
למרות שלא ניתקה את יחסיה עם קטר, סנגל תמכה בערב הסעודית על שצמצמה את יחסיה עם קטר מאז החל המשבר הדיפלומטי הקטרי. אף על פי כן, מאוחר יותר מינתה סנגל שגרירה בקטר, בתקווה להפחית את המתיחות בין ערב הסעודית לקטר.

## נציגויות דיפלומטיות

* לסנגל יש שגרירות בריאד.
* לערב הסעודית יש שגרירות בדקר.

## הערות שוליים

קטגוריה:ערכים ללא קטגוריות פיזיות - יחסי חוץ
טלאל שהוואן

**טלאל רבחי עבדאללה שָהוָואן** (בערבית: **طلال ربحي عبد الله شهوان**; נולד ב-28 במאי 1968) הוא כימאי ופרופסור פלסטיני המשמש כנשיא אוניברסיטת ביר זית, החל מ-1 באוגוסט 2023.

## ביוגרפיה
טלאל שהוואן נולד ב-28 במאי 1968 בירדן למשפחה פלסטינית מהכפר חבלה שבנפת קלקיליה. בשנת 1986 הוא סיים את לימודי בית הספר התיכון בקלקיליה, עם תעודת בגרות במגמה מדעים.

שאהוואן למד הנדסה באוניברסיטת ביר זית, אך בשל הפסקת הלימודים בתקופת האינתיפאדה הראשונה, עבר ללמוד בטורקיה ובשנת ב-1994 קיבל תואר ראשון בהנדסה כימית, בהצטיינות יתרה. המשיך את לימודיו בטורקיה וסיים תואר שני בשנת 1997 ודוקטורט בכימיה, בשנת 2000, מאוניברסיטת בילקנט באנקרה.

בשנים 1995–2002,הוא עבד כמרצה באוניברסיטת בילקנט ולאחר מכן עבר להרצות במכון הטכנולוגי באיזמיר עד 2008.

ב-1 בספטמבר 2008 הוא החל לעבוד באוניברסיטת ביר זית, וב-2012 קיבל דרגת פרופסור לכימיה. הוא כיהן כראש המחלקה לכימיה בפקולטה למדעים, במשך שנה, לאחר מכן דקאן ללימודי תואר שני ויו"ר ועדת המחקר המדעי בשנים 2013–2018. במקביל, הוא שימש גם כסגן נשיא האוניברסיטה לעניינים אקדמיים.

ב-12 ביוני 2023 החליט חבר הנאמנים של אוניברסיטת ביר זית, למנות את טלאל שאהוואן, והוא החל את כהונתו בתאריך 1 באוגוסט 2023

לשאהוואן יש מעל 50 פרסומים ומאמרים מדעיים. בשנת 2022, אוניברסיטת סטנפורד דירגה אותו בין 2% המובילים של המדענים המצוטטים ביותר בעולם, בתחומים ובענפים שבהם הוא מתמחה.

## קישורים חיצוניים
* 

## הערות שוליים

קטגוריה:סגל אוניברסיטת ביר זית
קטגוריה:פלסטינים שנולדו ב-1968
פרנט-ברנקה

**פרנט-ברנקה** (באיטלקית: **Fernet-Branca**) הוא מותג איטלקי של פרנט, בסגנון של אמארו או ביטר. הוא נוצר במילאנו בשנת 1845, ומיוצר שם על ידי Fratelli Branca Distillerie.

## היסטוריה
פרנט-ברנקה נרקחה במילאנו בשנת 1845 על ידי רופא צמחי מרפא אוטודידקט, ברנרדינו ברנקה, אשר עם בניו הקים עסק לייצור ולמכירת מוצריו. המשקה שווק כ"טוניק צמחי" וכתרופה נגד תולעים, חום, כולרה ולדיסמנוריאה (כאבי מחזור). משנת 1886 פרסמה החברה (כפרסומת) לוחות שנה עם יצירות של אמנים ידועים. הלוגו של "העיט-והכדור" עוצב בשנת 1893 על ידי לאופולדו מטליקוביץ.

החברה החלה לייצא לארגנטינה בשנת 1907, ובשנת 1925 הקימה מזקקה בבואנוס איירס. בארצות הברית המשקה הפך לפופולרי לאחר העברת חוקי תקופת היובש ב-1919, שכן הוא נמכר בבתי מרקחת כמוצר מרפא. עד 1936 ברנקה הקימה סניף בטרייבקה, במנהטן בניו יורק, כדי לספק את הביקוש האמריקאי. הייצור בארצות הברית הגיע לשיא של 60,000 ארגזים ב-1960.

## הנוסחה
ממוזער| פרנה וקולה, נפוץ באורוגוואי ובארגנטינה
פרנט-ברנקה מיוצר על פי המתכון המקורי משנת 1845. הוא עשוי מ-27 עשבי תיבול ומרכיבים אחרים. הנוסחה המדויקת היא סוד מסחרי. מקורות דיווחו שהמתכון שלו כולל ריבס סיני, אלוה פרוקס (אלוה מרירה), צינכונה, שוקולד, כינין ואנג'ליקה. לפי אתר האינטרנט של ברנקה, המשקה מכיל "... ריבס מסין, ג'נטיאן מצרפת, גלנגל מהודו או מסרי לנקה, כמו כן קמומיל מאירופה או מארגנטינה", וכן איריס, זעפרן, זדוארי, מור ועוד.

לפרנט-ברנקה יש תכולת אלכוהול גבוהה, יותר מ-39%, ותכולת סוכר נמוכה יותר מרוב המשקאות המרים האחרים. הוא מיושן בחביות עץ אלון במשך שנה. היצרן מציע גם ליקר מתוק יותר בטעם מנטה, Branca Menta.

## תצרוכת
ממוזער| פרסומת פרנט-ברנקה לפני 1900
פרנט-ברנקה נצרך לעיתים קרובות כ-digestivo (דיז'סטיף), או כמרכיב לערבוב (בדרך כלל תומך ולא כמרכיב העיקרי) בקוקטיילים כגון "טורונטו", ה"מנהטן" ו"Hanky Panky".

בארגנטינה fernet con coca - פרנט-ברנקה עם קוקה קולה - הוא משקה פופולרי.  חלק מהמקורות מדווחים שלמעלה מ-75% מכלל הפרנט המיוצר ברחבי העולם נצרך שם.

בארצות הברית הוא מכונה "לחיצת היד של הברמן".  ההערכה היא ש-35% מכל פרנט-ברנקה המיובאת לארצות הברית נצרך בסן פרנסיסקו.
ממוזער| פרסומת לרגל יום המאה הארגנטינאי, 1910

## קישורים חיצוניים

* 
## הערות שוליים

קטגוריה:ליקרי עשבים
קטגוריה:המטבח האיטלקי
קטגוריה:משקאות אלכוהוליים
מרטיני (ורמוט)

ממוזער|300px|הלוגו של מרטיני כיום
**מרטיני** (באיטלקית: **Martini**) הוא מותג של משקאות איטלקי, הנקרא על שם מזקקת Martini & Rossi Nazionale di Spirito di Vino, בטורינו.

## היסטוריה
קלמנטה מישל, קרלו רה, קרלו אניילי ואליג'ו באודינו הקימו את החברה בשנת 1847 כמפעל ביקבוק ורמוט בפסיונה (כיום קיארי). כמה שנים מאוחר יותר הצטרף לצוות אלסנדרו מרטיני, והפך למנהל ב-1863 יחד עם טאופילו סולה ולואיג'י רוסי (שהיה ממציא של ורמוט). ב-1863 הם שינו את שם החברה ל-Martini, Sola & Cia. הם החלו לייצא בקבוקי ורמוט לרחבי העולם. העיר ניו יורק קיבלה את הארגזים הראשונים שלה בשנת 1867. באותה תקופה הוענקו לפירמה כמה פרסים, שעדיין רשומים על הבקבוקים: דבלין (1865), פריז (1867 ו-1878), וינה (1873) ופילדלפיה (1876). שלושים שנה בלבד לאחר הקמתו, מרטיני היה זמין בארצות הברית, ברזיל, ארגנטינה, יוון, פורטוגל, בלגיה, מצרים ומדינות נוספות. בשנת 1879 מכרה משפחת סולה את זכויותיה לשותפים הנותרים, ששינו את שמה של החברה ל-Martini & Rossi, כפי שהיא נראית כיום.

ייתכן שהמותג נתן לקוקטייל הוורמוט והג'ין האמריקאי מרטיני את שמו (מתכון מוקדם שלו ידוע משנת 1888), אם כי קיימות גם השערות אחרות לגבי האטימולוגיה של הקוקטייל.

ב-1892 השתלטו על העסק ארבעת בניו של רוסי. השליטה עברה לאחר מכן לנכדיו ב-1930. בשנת 1929 נרשם לראשונה הלוגו של Martini Ball & Bar. ארגון מחדש בוצע בשנת 1977 וכתוצאה מכך הוקם תאגיד המשקאות הכללי. ב-1992 התמזגו מרטיני ורוסי עם בקארדי. "מרטיני הוא מותג האלכוהול הרביעי בעוצמתו בעולם" על פי סקר שנערך בשוק בשנת 2006.

ב-1970 וב-1971 תמכו מרטיני יחד עם רוסי במה שנקרא "אליפות העולם בכדורגל לנשים". טורנירים אלה היו עצמאיים לחלוטין מפיפ"א ומאיגודי הכדורגל הלאומיים הנפוצים. הם נערכו ברומא ובמקסיקו.

## משקאות
מרטיני עשוי מארבעה מרכיבים: יין, צמחים, סוכר ואלכוהול. סוגיו למיניהם התרחב מאוד:
* מרטיני רוסו – 1863
* Martini Extra Dry – הושק בראש השנה האזרחית 1900
* מרטיני ביאנקו – 1910
* מרטיני רוזאטו – 1980
* מרטיני ד'אורו – 1998
* מרטיני פיירו – 1998 – מהדורה מחודשת 2017
* מרטיני סודה
* מרטיני ריזרווה מונטלרה
* מרטיני ביטר – 1872
* מרטיני ברוט
* מרטיני רוזה חצי יבש – 2009
* מרטיני דולצ'ה
* מרטיני פרוסקו
* מרטיני אסטי
* מרטיני גולד מאת דולצ'ה וגבאנה – 2010
* מרטיני רויאלה – 2012
* מרטיני גראן לוסו מהדורה מוגבלת 150 שנה – 2013
* Martini Riserva Speciale Ambrato – 2015
* Martini Riserva Speciale Rubino – 2015
* Martini Riserva Speciale Bitter – 2017

## ראו גם
* מרטיני (קוקטייל)

## קישורים חיצוניים

* 

## הערות שוליים

קטגוריה:המטבח האיטלקי
קטגוריה:משקאות אלכוהוליים
ליה מקיו

**ליה ראיין מקיו** (באנגלית: **Lia Ryan McHugh**, נולדה ב-18 בנובמבר 2005) היא שחקנית אמריקאית, המוכרת מתפקידיה בסרטים "טוטם" (2017), "אפקט החסינות" (2020) ובסרט גיבורי העל של מארוול "נצחיים" משנת 2021.

## ראשית חייה
מקיו נולדה ב-18 בנובמבר 2005 בפיטסבורג, פנסילבניה. יש לה שלושה אחים גדולים יותר – פלין, לוגן ושיאה – ואח צעיר יותר, גאווין, בעל שיתוק מוחין. אחיה גאווין הוא גם שחקן המגלם את כריסטופר דיאז בסדרת הדרמה "מוקד 911".

## קריירה
מקיו שיחקה ברוב הקריירה שלה בסרטי אימה. היא גילמה את ספרייט בסרט של היקום הקולנועי של מארוול "נצחיים" שיצא לאקרנים בנובמבר 2021.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות

קטגוריה:אמריקאיות שנולדו ב-2005
הר מאראפי

**מאראפי** (באינדונזית: **Gunung Marapi**, בג'אווי : **ماراڤي** או **ڬونوواڠ ماراڤي**) הוא הר געש מורכב במחוז מערב סומטרה , אינדונזיה. פירוש שמו הוא "הר האש", והוא הר הגעש הפעיל ביותר באי סומטרה. גובהו 2,885 מטרים. מספר ערים ועיירות ממוקמות מסביב להר, ובהן בוקיטינגי, פדאנג פאנג'נג ובטוסנגקר.

## מיתולוגיה
לפי אגדה מקומית, ההר הוא האתר שהתיישבו לראשונה על ידי אנשי מיננגקבאו, לאחר שספינתם נחתה על ההר כשהיא בגודל של ביצה ומוקפת במים. באזור יש מספר רב של אבני קבורה זקופות המכוונות לכיוון ההר, מה שמעיד על משמעותו התרבותית.

## התפרצויות
מאז 2011, הר הגעש נמצא ברמה השנייה של מערכת התראה ארבע שכבתית שהוקמה על ידי הסקר הוולקנולוגי של אינדונזיה.

### התפרצות 1979
התפרצות געשית משמעותית התרחשה ב-1979, שבה נהרגו 60 בני אדם. בחודשים אפריל-מאי 2018 התרחשו מפלי אפר לכוון דרום מזרח.

### התפרצות 2023

ב-3 בדצמבר 2023 התפרץ הר הגעש, והביא למותם של 22 מטיילים ואחד נעדר. שלושה בני אדם נפצעו וחולצו. האפר הגיע לגובה של 3 ק"מ, ונפל באזורים סמוכים.

## קישורים חיצוניים

* 
## הערות שוליים

קטגוריה:מתחמים געשיים
קטגוריה:אינדונזיה: הרי געש
קטגוריה:הרי געש פעילים
Grand Theft Auto VI

**Grand Theft Auto VI** (בתרגום חופשי לעברית: "גניבת כלי רכב 6", מוכר גם בראשי התיבות **GTA VI**) הוא משחק וידאו מסוגת פעולה והרפתקה שנמצא בפיתוח על ידי Rockstar Games. המשחק הוא השמיני (מבחינה עלילתית) בסדרת משחקי Grand Theft Auto, וקודמו הוא Grand Theft Auto V משנת 2013. עלילת המשחק מתרחשת בעולם הפתוח הבדיוני של ליאונידה, שמבוססת על מדינת פלורידה, ועוקבת אחר צמד הפושעים, לוסיה ובן זוגה ג'ייסון.

לאחר שנים של ספקולציות והדלפות, רוקסטאר אישרה בפברואר 2022 שהמשחק נמצא בפיתוח. צילומים מגרסאות לא גמורות הודלפו ברשת החברתית ועיתונאים רבים תיארו זאת כאחת ההדלפות הגדולות ביותר בהיסטוריה של תעשיית משחקי הווידאו. המשחק נחשף רשמית ב-6 בדצמבר 2023 ותוכנן לצאת בסתיו 2025 לקונסולות המשחקים פלייסטיישן 5 ו-Xbox Series X/S.  במאי 2025 רוקסטאר הודיעה שהמשחק יצא ב-26 במאי 2026. בנובמבר 2025 רוקסטאר הודיעה שהמשחק נדחה ל-19 בנובמבר 2026. 

## הגדרה ורקע
עלילת המשחק מתרחשת בעולם הפתוח הבדיוני של ליאונידה, שמתבססת על מדינת פלורידה, ובפרט בעיר וייס סיטי, שמבוססת על מיאמי ועל מיאמי ביץ'. העלילה עוקבת אחר צמד הפושעים, לוסיה קמינוס, וג'ייסון דובאל; קדימון המשחק הראשון מתאר את לוסיה כאסירה.

קדימון המשחק השני מתאר את הזוגיות של לוסיה וג׳ייסון.

הקדימון השני יצא ב-6 במאי 2025.

## פיתוח
לאחר יציאתו לאור של המשחק Grand Theft Auto V משנת 2013, הנשיא של Rockstar North דאז, לסלי בנציס, אמר שלחברה יש "כמה רעיונות" למשחק הבא בסדרה. בשנת 2018, "The Know" דיווח שהמשחק בשמו הקוד "Project Americas", יתרחש בעיקר בוייס סיטי ובחלקו בדרום אמריקה עם הדמות ראשית נשית. בשנת 2020, העיתונאי ג'ייסון שרייר דיווח שהמשחק בפיתוח מוקדם כפרויקט בגודל בינוני שיתרחב עם הזמן. בשנת 2021, טום הנדרסון טען שמפת המשחק עשויה להתפתח בדומה למשחק הבאטל רויאל פורטנייט. בשנת 2022, שרייר דיווח שהמשחק היה בפיתוח כבר בשנת 2014 ויכלול שתי דמויות ראשיות.

המשחק זכה לציפייה רבה לפני הכרזתו, ועיתונאים ציינו שמעריצים התאכזבו מהשתיקה המתמשכת של Rockstar Games, במיוחד לאחר שהכריזו על שחרור מחדש של Grand Theft Auto V ב-2020. ב-4 בפברואר 2022, רוקסטאר אישרה שהפיתוח בתהליכים. ביולי, רוקסטאר הכריזה שרד דד אונליין לא יקבל עדכונים גדולים יותר מאחר שמשאבי הפיתוח נסוגו כדי להתמקד במשחק; מקורות בתעשייה ציינו שרוקסטאר הקצתה מחדש משאבים לאחר שהגרסאות המחודשות המתוכננות של Grand Theft Auto IV ו-Red Dead Redemption הושעו עקב תגובות שליליות שקיבלו משחקי הטרילוגיה הקלאסית המחודשת, Grand Theft Auto: The Trilogy – The Definitive Edition.

## קישורים חיצוניים

* 
* 

* Grand Theft Auto VI בפרויקט פאנדום

## הערות שוליים

קטגוריה:Grand Theft Auto
קטגוריה:משחקי Windows
קטגוריה:משחקי Xbox One
קטגוריה:משחקי פלייסטיישן 4
קטגוריה:משחקי Xbox Series X/S
קטגוריה:משחקי פלייסטיישן 5
קטגוריה:משחקי עולם פתוח ממוחשבים
קטגוריה:משחקי פעולה-הרפתקאות
קטגוריה:משחקים דמויי GTA
קטגוריה:משחקי וידאו שפותחו בממלכה המאוחדת
קטגוריה:משחקי וידאו משנת 2026
יחסי פינלנד–פרו

**יחסי פינלנד–פרו** הם יחסי החוץ בין **[[פינלנד]]** ל**[[פרו]]**. על אף שפרו הכירה בפינלנד ביוני 1919, שתי המדינות כוננו יחסים דיפלומטיים במרץ 1963.

## היסטוריה
פרו הכירה בפינלנד לאחר עצמאותה מהאימפריה הרוסית ב-23 ביוני 1919, אך שתי המדינות כוננו יחסים דיפלומטיים ב-29 במרץ 1963.

פינלנד פתחה שגרירות בלימה ב-1 ביולי 1963. למרות זאת, השגרירות נסגרה ב-1 בספטמבר 1991, בעקבות , אך גם עקב . השגרירות בלימה נפתחה מחדש ב-1 בפברואר 1998.

## נציגויות דיפלומטיות

* לפינלנד יש שגרירות בלימה, אך גם שתי קונסוליות כבוד (בארקיפה ובקוסקו).
* לפרו יש שגרירות בהלסינקי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Klutch Sports Group

**Klutch Sports Group** (בעברית: **קבוצת קלוץ' ספורט**) היא סוכנות ספורט אמריקאית שהוקמה בלוס אנג'לס, קליפורניה על ידי סוכן הספורט והמנכ"ל ריץ' פול. לקבוצת "Klutch Sports Group" יש גם משרדים באטלנטה, ג'ורג'יה, ניו יורק, וקליבלנד באוהיו.

## היסטוריה
בשנת-2003, לאחר דראפט ה־NBA, לברון ג'יימס ביקש מפול להיות חלק מהקבוצה הקטנה שלו, יחד עם חברי הילדות של ג'יימס, מאבריק קרטר ורנדי מימס. פול ישר התחייב.

מאוחר יותר הוא התחיל לעבוד תחת ליאון רוז, שניהל משא ומתן על הארכתו של ג'יימס עם הקאבלירס ב-2006, בסוכנות "Creative Artists Agency".

בשנת 2012, פול עזב את רוז ו-CAA כדי להקים חברת סוכנות משלו, "קבוצת קלוץ' ספורט", ולקוחותיו הראשונים היו ג'יימס, אריק בלדסו, טריסטן תומפסון וקורי ג'וזף.

בשנת 2013, פול גייס את הסוכן ועורך הדין מארק טרמיני בכדי לנהל את המשא ומתן על חוזה ה-NBA עבור קלוץ'.

עם סיום ההסכם שלהם ב-2020, טרמיני ניהל משא ומתן של 1.4 מיליארד דולר בחוזי ה-NBA עבור לקוחות "קלוץ' ספורט" מ-2014 עד 2019.

בשנת 2019, חברת "United Talent Agency" ביקשה מפול לנהל את חטיבת הספורט שלה באמצעות שותפות עם קלוץ' ספורט, ולהרחיב את ייצוג שחקני NFL ו-WNBA.

בשנת 2020 הוא קיבל תפקיד בדירקטוריון

פול גם הרחיב את קהל הלקוחות שלו בקלוץ' ספורט כדי לכלול את ליגת הפוטבול העולמית (NFL) על ידי שכירת הסוכן ושחקן העבר דמריוס בילבו.

בשנת 2021, החברה שכרה את סוכנת הספורט ניקול לין כנשיאת תפעול הכדורגל.

## ספורטאים
**[[NBA]]**

**קלוץ' ספורט מייצגת את ספורטאי ה-NBA הבאים:**
* לונזו בול
* מרג'ון בושאמפ
* אריק בלדסו
* מיילס ברידג'ס
* טרוי בראון
* קנטביוס קלדוול-פופ
* ג'ורדן קלארקסון
* אנתוני דייוויס
* ד'אהרון פוקס
* דריוס גרלנד
* ארון גורדון
* דריימונד גרין
* ג'יידן הארדי
* מונטרזל הארל
* טיילן הורטון-טאקר
* לברון ג'יימס
* קלדון ג'ונסון
* כריסטיאן קולוקו
* זאק לאווין
* ג'לן לק
* טייריס מקסי
* בן מקלמור
* דג'ונטה מארי
* קנדריק נאן
* יוסוף נורקיץ'
* סקוטי פיפן
* טרנס רוס
* קולין סקסטון
* חואן טוסקנו-אנדרסון
* גארי טרנט
* פרד ואן-וליט
* לוני ווקר
* ג'ון וול
* טריי יאנג

**[[NFL]]**

**קלוץ' ספורט מייצגת את ספורטאי ה-NFL הבאים, היום או בעבר:**
* דיאנדרה הופקינס
* טרמין אנקרום
* כריסטיאן בארמור
* קמרין ביינום
* רסול דאגלס
* דז פיצפטריק
* מאט ג'דון
* בראייס הול
* היל קילין
* ג'יילן הארטס
* אודול בקהאם
* אלכס ת'רווד
* קלן מונד
* מיילס גארט
* דונובן פיפלס-ג'ונס
* מייקל פירס
* ביז'אן רובינסון
* קווינסי רוש
* לאביסקה שנאולת
* סמית' דבונטה
* קשוון ווהן
* מונטז סווט
* ג'דריק ווילס
* מרווין ווילסון
* צ'ייס יאנג

## קישורים חיצוניים
* 

* 25px|לא ממוסגר קלוץ' ספורט בפורבס

## הערות שוליים

קטגוריה:ארצות הברית: ספורט
ישי מבורך

**ישי אליה מבורך** הוא הוגה דעות ישראלי, תאולוג, סופר ועורך. ממייסדי בית המדרש "שם ועבר".

## ביוגרפיה
נולד למאיר וברכה לאה מבורך, גדל בגוש עציון, למד בישיבת הר עציון.

ערך חלק מספריו של הרב שג"ר.

בשנת 2014 הקים ביחד עם אשתו, אוריה מבורך, את מכון אפרכסת, העוסק בביקורת תרבות. קהל היעד של המכון הוא הציבור הדתי לאומי.

## חיים אישיים
נשוי לאוריה מבורך, השניים גרים עם ילדיהם באלון שבות שבגוש עציון.

## ספריו

* **תיאולוגיה של חסֶר**: על אמונה שלאחר התוהו, הוצאת רסלינג, 2016.
* **היהודי של הקצה**: לקראת תיאולוגיה של אי-הלימה, הוצאת רסלינג, 2018.
* **ארון העדות**: חזרתו של המודחק האחרון, הוצאת רסלינג, 2019.
* **האדם הוא מקרה של שם**: עשרה עיונים בדברי חכמינו מסמני הדורות, הוצאת מי ברוך, 2023.
* **המלה והקרבן**: עיונים בסדר העבודה, אמונת המלך המשיח, נצח ישראל, יגונותיו ומלחמותיו, הוצאת מי ברוך, 2025.

## קישורים חיצוניים
* 

### עליו ועל כתביו
* תיאולוגיה של חסר – על ספרו החדש של ישי מבורך | תומר פרסיקו, בבלוג מינים, 17 בנובמבר 2016
* 
* אביחי צור, שמרנות פוסט-מודרנית: על ספרו של ישי מבורך "תיאולוגיה של חסר: על אמונה לאחר התוהו",תל אביב: רסלינג, 2016", אתר**e-mago** 6ביולי 2017.
* למלא את החלל | זוהר מאור, במוסף 'שבת' מקור ראשון, 10 ביולי 2017
* ישי מבורך הוא היהודי של הקצה – והוא מקורי, עמוק ומאתגר | תומר פרסיקו, בבלוג מינים, 13 במרץ 2018
* 
*
*
*
*תיאולוגיה עכשווית: ברכה שהיא קללה / הערכה של הגותו בבלוג "הידרדרות הארץ".

קטגוריה:הוגי דעות ישראלים
קטגוריה:תאולוגים יהודים
קטגוריה:אלון שבות: אישים
קטגוריה:בוגרי ישיבת הר עציון
קטגוריה:תלמידי הרב שג"ר
קטגוריה:ישראלים שנולדו במאה ה-20
אלי אוזן

**אליהו אוזן** (21 במרץ 1963—23 בנובמבר 2009) היה כדורגלן ישראלי ששיחק בעמדת הבלם. במרבית הקריירה שלו שיחק בהפועל באר שבע.

## קריירה
אוזן נולד בשכונה א' שבבאר שבע. התחיל את הקריירה שלו במחלקת הנוער של הפועל באר שבע ובגיל 17 הצטרף לקבוצה הבוגרת. בקיץ  חתם בהפועל תל אביב וכעבור שנה חזר לבאר שבע.

בנובמבר  חתם בצפרירים חולון. ב-21 בנובמבר ערך את הופעת הבכורה שלו בקבוצה בניצחון 3–4 נגד מכבי תל אביב. בסיום עונת 1993/1994 פרש מכדורגל בגיל 32.

ב-15 בפברואר 1983 ערך את הופעתו היחידה במדים הלאומיים בניצחון 2–3 נגד .

לאחר פרישתו מהכדורגל, החל לעסוק, על פי החשד, בתור מלווה בשוק האפור כראש השלוחה הדרומית של ארגון הפשע של איציק אברג'יל. עיסוקיו הפליליים הובילו לגירושיו מאחותו של העבריין יניב זגורי, שכן ארגונו של אברג'יל היה מתחרה של ארגונו של שלום דומרני, שותפו של זגורי. ניסיונות לעריכת "סולחה" בין אחיו של זגורי, חגי, לבין אוזן, כשלו, על אף שהיה מעורב בהם מאמן כדורגל מפורסם..

ב-23 בנובמבר 2009 נדקר למוות, על פי החשד על ידי רוצח שכיר בשליחות ארגונו של זגורי. הובא למנוחות בבית העלמין החדש בבאר שבע

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני הפועל תל אביב
קטגוריה:כדורגלני צפרירים חולון
קטגוריה:קורבנות רצח בישראל
קטגוריה:אישים הקבורים בבאר שבע
קטגוריה:ישראלים שנולדו ב-1963
קטגוריה:ישראלים שנפטרו ב-2009
יש להחריב את גרמניה!

ממוזער|כריכה של הספר "יש להחריב את גרמניה!"
[ממוזער|קאופמן וספרו מככבים ב[סיסמת השבוע]]
**יש להחריב את גרמניה!** (באנגלית: **!Germany Must Perish**) הוא שמו של ספר בן 104 עמודים שנכתב והוצא לאור בידי איש העסקים היהודי-אמריקאי תיאודור ניומן קאופמן בשנת 1941. הספר דגל בהשמדת העם הגרמני באמצעות סטרילזציה בכפייה וחלוקת שטחיה של גרמניה ואוסטריה. לכאורה ספר קיקיוני, הוא אומץ באופן נרחב על ידי התעמולה הנאצית על מנת לבסס את הטענה שלהם כי היהודים הם האחראיים למלחמה ושמטרתם הוא רצח העם הגרמני. לצורך כך הפריזו הנאצים בחשיבתו של קאופמן והציגו את הספר שלו כחלק רשמי מממדיניות הממשל האמריקאי.

## תוכן
ממוזער|מפה מהספר שמתארת פירוק אפשרי של שטחי גרמניה
הספר דגל בהשמדת העם הגרמני דרך סטריליזציה בכפייה ופירוק שטחיה של גרמניה לאחר ניצחון בעלות הברית במלחמת העולם השנייה. בראיון לעיתון יהודי אמר קאופמן, "אני מאמין שליהודים יש משימה בחיים. הם צריכים לראות לכך שכל אומות העולם מתאחדות לפדרציה אחת גדולה. "איחוד עכשיו" הוא התחלה של זה. לאט אבל בטוח העולם יהפך לגן-עדן. יהיה שלום קבוע. היהודים יעשו את המרב להביא את הקונפדרציה הזאת, מכיוון שלהם יש הכי הרבה מה להשיג. אך כיצד אפשר להשיג שלום אם גרמניה קיימת? הדרך היחידה לזכות בשלום קבוע הוא להפוך את העונש על נקיטת מלחמה יותר נוראית מהמלחמה עצמה. בני אדם נענשים על רצח, לא? ובכן, הגרמנים מתחילים את כל המלחמות הגדולות. בוא נביא לסטריליזציה של הגרמנים ומלחמות לשליטה עולמית יגיעו לסופן!"

## בגרמניה הנאצית
"יש להחריב את גרמניה!" עוררה הד בגרמניה הנאצית. הוא גונתה בידי הרשויות כ-"אורגיה של שנאה יהודית". בספטמבר 1941 פרסם יוליוס שטרייכר מאמר בדר שטירמר שקרא לספר "חשיבה משוגעת של מוח יהודי מטורף". הוא סיכם, "בהשמדת האומה הגרמנית, היהודי רוצה לסתום את המעיין שבו מאז ומתמיד מצא העולם את הדם היצירתי, המקור של כל מה שיפה, טוב ואצילי". שר התעמולה הנאצי יוזף גבלס נתן תשדיר רדיו מברלין, שבה הזהיר את הגרמנים "מתוכניות לסטריליזציה של כל האוכלוסייה מתחת לגיל 60". איומים אלו צוטטו גם בידי היטלר, שטען כי סטריליזציה המונית של כל הזכרים הגרמנים היא מטרה אמריקאית עיקרית.

בגירוש יהודי הנובר, ב-8 ספטמבר 1941, הביאו הרשויות המקומיות את ספרו של קאופמן כאחד הסיבות לפעולה. קאופמן הגיב: "זוהי רק תאונה עלובה לעוד אחת ממעשי האכזריות המוטבעת של האומה הגרמנית... אני לא חושב שהספר שלי עודד את אותה פעולה ברברית. הם כבר אימצו כל אכזריות אפשרית כנגד היהודים הרבה לפני שספרי פורסם".

## קישורים חיצוניים

## הערות שוליים

קטגוריה:ספרי 1941
קטגוריה:התעמולה הנאצית
יחסי כווית–סוריה

**יחסי כווית–סוריה** הם יחסי החוץ בין **[[כווית]]** ל**[[סוריה]]**. שתי המדינות חברות בליגה הערבית, המדינות הבלתי-מזדהות ו-G77.

## היסטוריה
שתי המדינות כוננו יחסים דיפלומטיים ב-24 באוקטובר 1963.

היחסים הפכו למתוחים עקב מלחמת האזרחים בסוריה, לאחר שכווית סגרה את שגרירויותיה בסוריה יחד עם שאר המדינות הערביות במפרץ הפרסי. מאז התמקדו היחסים הבילטרליים במאמצים הומניטריים למען סוריה.

בעוד שמדינות כמו איחוד האמירויות הערביות וערב הסעודית החלו לנרמל את יחסיהם עם בשאר אל-אסד, כווית טרם עשתה זאת.

כווית הייתה אחת המדינות שהתנגדו לצירופה של סוריה ל.

## נציגויות דיפלומטיות
* לכווית יש שגרירות בדמשק.
* לסוריה יש שגרירות בכווית סיטי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יוסף עבדאללה

**יוסף עבדאללה** היה משיח שקר יהודי-תימני שפעל בין השנים 1888–1893, השלישי מבין שלושה משיחי שקר שפעלו בתימן במהלך המאה ה-19.

## הופעתו
כעשר שנים לאחר שהסתיימה פעילתו של שוכר כחיל השני כטוען משיחי, הופיע יוסף עבדאללה כטוען נוסף. במכתב לרב יחיא קאפח בידי מתנגד, נטען כי יוסף הופיע בצנעא בשנת 1888 לכל המאוחר. בבאו אמר כי המשיח שלח אותו "והשמיע כי שליח המשיח הוא לבשר כי הגיע הקץ וקרוב יום בואו". יוסף התפרסם כמרפא והשתמש בקמעות שניתנו לו בידי המשיח על מנת להביא מזור לחולים, עיוורים ועקרות. יוסף קרא לאנשי צנעא לחזור בתשובה וזכה לתגובה חיובית לפחות מחלק מאנשי העיר. ממכתב אחד עולה, שכאשר קרא יוסף לתפילה מיוחדת, נוכח הגאולה הקרבה: "כל הקהל כאחד יצאו אל בית העלמין ויתקעו בשופרות היחמורים כנז"ל ויאמרו שירת הים בעמידה והרבה סגולות ופסוקים ומזמורים."

## התנגדות וגירוש מ[[צנעא]]
תנועתו של יוסף עוררה את אותם מתנגדים 'משכילים' שהתנגדו גם לשוכר כחיל. עם חברי הקבוצה נמנו הרב יחיא קאפח, חיים חבשוש וסעיד ערוסי. המשכילים התלננו בפני הממשלה העות'מאנית על מנת לגרש את יוסף עבדאללה מצנעא, באמתלה שהוא עלול להסית את העם למרד ומעמיד בסכנה את ההתנהגות המוסרית של הציבור. בשנת 1893 נאסר יוסף עבדאללה, אך תומכיו שיחדו את סוהריו והוא שוחרר. לבסוף, "יצאה פקודה מאת הואלי לגרש את יוסף עבד אללה מצנעא ואחרי צאתו הלך לעיר שבאם, וישב שם ונשא אישה משם הוליד בן וקרא שמו ידיד ולא יסף שוב לצנעא עד יום מותו".

## ראו גם
* שוכר כחיל הראשון
* שוכר כחיל השני

## הערות שוליים

קטגוריה:משיחי שקר יהודים
סטאק (תוכנה)

במחשוב, המונח **סטאק** (Stack; בתרגום חופשי "מקבץ תוכנות", Software Stack, או "מקבץ פתרונות", Solution Stack) מתייחס לאוסף של רכיבי תוכנה וטכנולוגיות הדרושים על מנת ליצור פלטפורמה שלמה כך שלא נדרשות עבורה תוכנות נוספות על מנת לתמוך ביישומים שבה. לדוגמה, בעת יצירת יישום רשת, אדריכל התוכנה מגדיר את הסטאק של היישום בבחירת שרת האינטרנט שעליו יאוכסן היישום, מסד הנתונים שבו יאוכסנו נתוניו, שפת התכנות בה יפותח היישום ומערכות ההפעלה עליהן ירוצו אותם הרכיבים. בדרך כלל, הרכיבים שמשמשים את הסטאק מפותחים באופן עצמאי על ידי מפתחים שונים ללא קשר ביניהם.

חלק מהרכיבים/תת-מערכות של מערכת סטאק כוללת, נבחרים יחד לעיתים קרובות מספיק כך שאותה קבוצת רכיבים מכונה בשם המייצג את השלם, במקום שמות שונים לכל חלק בסטאק. בדרך כלל, השם של אותו הסטאק מיוצג בראשי תיבות המייצגים את הרכיבים הבודדים המרכיבים את הסטאק. (לדוגמה: MERN - שמו של הסטאק הכולל בתוכו את פלטפורמות MongoDB, ExpressJS, React ו-NodeJS ומורכב מראשי התיבות של הרכיבים שבו)

לפיכך, המונח **פול סטאק** מתאר את כל רכיבי היישום באשר הם והטכנולוגיות בהן הם פועלים, ו**מפתח פול סטאק** הוא מפתח תוכנה המיומן בפיתוח תוכנה עבור **כל** אותן שכבות היישום. במובן המצומצם יותר של המונח, ניתן להגדיר מפתח פול סטאק כמפתח תוכנה או מהנדס תוכנה שעובד גם בצד הלקוח וגם בצד השרת של אתר אינטרנט, יישום רשת, יישום מחשב או מובייל. משמעות הדבר היא שהם יכולים להוביל בניית פלטפורמות הכוללות מסדי נתונים, אתרים נגישים למשתמש ועבודה עם לקוחות כבר במהלך שלב התכנון של פרויקטים.

מבחינה היסטורית, המונח "סטאק" כלל במקור גם רכיבי חומרה שנועדו להיכלל במסגרת הסופית, תוך שילוב בין החומרה והתוכנה בשכבות תמיכה.

## דוגמאות
### [[MEAN (תשתיות תוכנה)|MEAN, MERN ו-MEVN]]
* MongoDB (מסד נתונים)
* Express.JS (רכיב צד שרת)
* Angular, React או Vue (רכיב צד לקוח)
* Node.JS (סביבת ריצה עבור JavaScript, ש"עוטפת" את הרכיבים הקודמים)

### NMP
* Nginx (שרת אינטרנט)
* MySQL או MariaDB (מסד נתונים)
* PHP (שפת תכנות)

### WINS
* Windows Server (מערכת הפעלה)
* IIS (שרת אינטרנט)
* .NET (מסגרת לפיתוח תוכנה)
* SQL Server (מסד נתונים)

### [[XAMPP|Xampp]]
* חוצה-פלטפורמות (מערכת הפעלה)
* Apache (שרת אינטרנט)
* MySQL או MariaDB (מסד נתונים)
* PHP (שפת תכנות)
* Perl (שפת תכנות)

## ראו גם
* קצה קדמי וקצה אחורי (פרונט-אנד ובאק-אנד)
## קישורים חיצוניים
* מה זה בכלל מפתח Full Stack?, באתר גיקטיים

## הערות שוליים

קטגוריה:ארכיטקטורת תוכנה
קטגוריה:פיתוח יישומי ווב